CELEX: 62007TA0392
Language: da
Date: 2013-01-15 00:00:00
Title: Sag T-392/07: Rettens dom af 15. januar 2013 — Strack mod Kommissionen (Aktindsigt — forordning (EF) nr. 1049/2001 — dokumenter vedrørende begæringer om aktindsigt i dokumenter og i en sag, der er indbragt for Retten — dokumentregister — annullationssøgsmål — stiltiende afslag på aktindsigt — retlig interesse — antagelse til realitetsbehandling — delvist afslag på aktindsigt — undtagelse vedrørende beskyttelse af privatlivets fred og den enkeltes integritet — undtagelse vedrørende beskyttelse af en tredjeparts forretningsmæssige interesser — undtagelse vedrørende beskyttelse af beslutningsprocessen — begrundelsespligt — ansvar uden for kontraktforhold)

23.2.2013   
            
            
               DA
            
            
               Den Europæiske Unions Tidende
            
            
               C 55/9
            
         Rettens dom af 15. januar 2013 — Strack mod Kommissionen
   (Sag T-392/07) (1)
   
   (Aktindsigt - forordning (EF) nr. 1049/2001 - dokumenter vedrørende begæringer om aktindsigt i dokumenter og i en sag, der er indbragt for Retten - dokumentregister - annullationssøgsmål - stiltiende afslag på aktindsigt - retlig interesse - antagelse til realitetsbehandling - delvist afslag på aktindsigt - undtagelse vedrørende beskyttelse af privatlivets fred og den enkeltes integritet - undtagelse vedrørende beskyttelse af en tredjeparts forretningsmæssige interesser - undtagelse vedrørende beskyttelse af beslutningsprocessen - begrundelsespligt - ansvar uden for kontraktforhold)
   2013/C 55/13
   Processprog: tysk
   
      Parter
   
   
      Sagsøger: Guido Strack (Köln, Tyskland) (ved advokat H. Tettenborn)
   
      Sagsøgt: Europa-Kommissionen (første ved C. Ladenburger og P. Costa de Oliveira, derefter ved P. Costa de Oliveira og B. Conte, som befuldmægtigede)
   
      Sagens genstand
   
   Dels påstand om annullation af alle Kommissionens stiltiende og udtrykkelige afgørelser, der blev vedtaget som følge af den oprindelige ansøgning om aktindsigt fremsat af Guido Strack den 20. juni 2007, dels en påstand om erstatning.
   
      Konklusion
   
   
               1)
            
            
               Det er ufornødent at træffe afgørelse om lovligheden af de stiltiende afgørelser om afslag på aktindsigt.
            
         
               2)
            
            
               Kommissionens afgørelse af 25. juli 2007 om afslag på adgang til uddrag af registret annulleres.
            
         
               3)
            
            
               Afgørelsen af 23. oktober 2007 vedrørende dokumenterne fra OLAF, annulleres, for så vidt som den vedrører data vedrørende juridiske personer.
            
         
               4)
            
            
               Kommissionens afgørelser af 28. november 2007 og af 15. februar 2008 vedrørende Kommissionens (bortset fra OLAF) dokumenter annulleres.
            
         
               5)
            
            
               Kommissionens afgørelser af 28. november 2007 og af 9. april 2008, vedrørende dokumenterne i forbindelse med sag T-110/04, for så vidt som disse vedrører, for det første, udeladelsen af data vedrørende juridiske personer, når sidstnævnte ikke er blevet begrundet i henhold til artikel 4, stk. 2, i Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter, for det andet, udeladelsen af dokumenter og af data i henhold til artikel 4, stk. 1, litra b), i forordning nr. 1049/2001, med udeladelse af dels navne og adresser på tjenestemænd i generaldirektoratet (GD) »Handel« i Europa-Kommissionen, dels sagsøgerens beskyldninger mod disse i sag T-110/04, og, for det tredje, udeladelser af dokumenter og af data i henhold til artikel 4, stk. 3, andet afsnit, i forordning nr. 1049/2001, annulleres.
            
         
               6)
            
            
               I øvrigt frifindes Kommissionen.
            
         
               7)
            
            
               Kommissionen bærer sine egne omkostninger og betaler to tredjedele af Guido Stracks omkostninger.
            
         
      (1)  EUT C 297 af 8.12.2007.